text: ڈیجیٹل اور نقدی سے مبرا معیشت سے متعلق کانفرنس‘‘ہندوستان کی ڈیجیٹل ادائیگیوں کا مستقبل’’ سے آج یہاں خطاب کرتے ہوئے جناب ٹھاکر نے ایک چھوٹے سے واقعے کا ذکر کیا۔ انہوں نے بتایا کہ عزت مآب وزیر اعظم جناب نریندر مودی گزشتہ ماہ کیرالہ کے گرووایور میں واقع شری کرشنا مندر میں گئے تھے اور ‘‘ڈیجیٹل لین دین’’کے ذریعہ پیشگی طورپر مندر تقریبات میں رسوم ادا کئے۔انہوں نے کہا کہ اپنے اس عمل کے ذریعے وزیر اعظم نے اس نظریے کی ترغیب دی کہ مندر روایت اور ٹیکنالوجی نئے ہندوستان میں ایک ساتھ رہ سکتے ہیں۔وزیر اعظم کے اس عمل سے ہندوستان بھر سے آنےوالے لاکھوں مندر زائرین کو ترغیب ملی کہ وہ ڈیجیٹل کو اپنائیں۔اسی طریقے سے روایت ٹیکنالوجی کو پورا کرتی ہے۔